Document ID: 31988D0205

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 18ης Φεβρουαρίου 1988
για την έγκριση του σχεδίου ανίχνευσης ορμονικών καταλοίπων που υπέβαλε η Ελλάδα
(Το κείμενο στην ελληνική γλώσσα είναι το μόνο αυθεντικό)
(88/205/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 86/469/ΕΟΚ του Συμβουλίου της 16ης Σεπτεμβρίου 1986 σχετικά με την εξέταση των ζώων και του νωπού κρέατος για την παρουσία καταλοίπων (1), και ιδίως το άρθρο 4,
Εκτιμώντας:
ότι, με επιστολή της 22ας Σεπτεμβρίου 1987, η Ελλάδα ανακοίνωσε στην Επιτροπή σχέδιο που καθορίζει τα μέτρα που εγκρίθηκαν σε εθνικό επίπεδο για την ανίχνευση καταλοίπων των ουσιών που αναφέρονται στο παράρτημα Ι στοιχείο Α ομάδες Ι και ΙΙ της οδηγίας 86/469/ΕΟΚ·
ότι, μετά από εξέταση, αυτό το σχέδιο όπως τροποποιήθηκε αποδείχθηκε ότι είναι σύμφωνο με τις διατάξεις της οδηγίας 86/469/ΕΟΚ, και ιδίως το άρθρο 4 παράγραφος 1, εκτός από τις αναλύσεις που πρέπει να πραγματοποιηθούν για την ανίχνευση της τρεμπολόνης και της ζηρανόλης· ότι η Ελλάδα θα υποβάλει γι' αυτές τις δύο ουσίες τα αναγκαία στοιχεία σχετικά με τις αναλύσεις που πρέπει να πραγματοποιηθούν·
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Εγκρίνεται το σχέδιο για την ανίχνευση καταλοίπων των ουσιών που αναφέρονται στο παράρτημα Ι στοιχείο Α ομάδες Ι και ΙΙ της οδηγίας 86/469/ΕΟΚ που υπέβαλε η Ελλάδα, εκτός από τις αναλύσεις που πρέπει να πραγματοποιηθούν για την ανίχνευση της τρεμπολόνης και της ζηρανόλης.
Άρθρο 2
Η Ελλάδα θέτει σε ισχύ τις νομοθετικές, κανονιστικές και διοικητικές διατάξεις για την εφαρμογή του σχεδίου που αναφέρεται στο άρθρο 1.
Άρθρο 3
Η παρούσα απόφαση απευθύνεται στην Ελληνική Δημοκρατία.
Βρυξέλλες, 18 Φεβρουαρίου 1988.

Labels: 17
7
3
0
6
18